रानी चटर्जी

रानी चटर्जी एक ठो भारतीय ऐक्ट्रेस बाड़ी जे मुख्य रूप से भोजपुरी सिनेमा में काम करे खातिर जानल जाली। उनके भोजपुरी फिलिम ससुरा बड़ा पइसा वाला से परसिद्धि मिलल, जेह में ऊ मनोज तिवारी के साथ काम कइली। एकरे अलावा उनके कुछ परसिद्ध फिलिम सभ में सीता, देवरा बड़ा सतावेला आ रानी नं॰ 786 बाड़ी सऽ।

कैरियर
रानी चर्टजी के जनम मुंबई में भइल आ एहीजे पलल-बढ़ल हई। चटर्जी आपन भोजपुरी फिलिम कैरियर के सुरुआत ससुरा बड़ा पइसा वाला से कइली। फिलिम हिट रहल आ एकरा के कई गो अवार्ड भी मिललें।

अपना फिलिमी कैरियर के सुरुआत के तेरह साल बाद भी, चटर्जी भोजपुरी फिलिम इंडस्ट्री में अभिन ले नमर एक पर बाड़ी आ खुद अपना दम प फिलिम हिट करावे के क्षमता राखत बाड़ी जे अभी अउरी कौनों भोजपुरी हिरोइन में नइखे। चटर्जी के कहनाम बा कि नमर एक के पोजीशन खाती उनका के खुद से खतरा बुझाला कि जहिया मेहनत कइल बंद क देब तहिया हमरा खतरा हो जाई।

हाल में रानी चटर्जी एक्टिंग के साथे-साथ गायकी के ओर भी बढ़ चलल बाड़ी आ एगो फिलिम खातिर अपना आवाज में दू गो गाना रिकार्ड करवले बाड़ी।

चुनल गइल फिल्मोग्राफी
  साल  फिलिम  भाषा 2004  ससुरा बड़ा पइसा वाला  भोजपुरी 2005  बंधन टूटे ना भोजपुरी 2006  दमाद जी  भोजपुरी 2007  सीता  भोजपुरी 2009  तोहार नइखे कवनो जोड़ तू बेजोड़ बाड़ू हो  भोजपुरी 2010  देवरा बड़ा सतावेला  भोजपुरी 2011  दिलजले  भोजपुरी 2011  छैला बाबू  भोजपुरी 2011  फूल बनल अंगार  भोजपुरी 2012  गंगा यमुना सरस्वती  भोजपुरी 2013  नागिन  भोजपुरी 2013  रानी नं॰ 786  भोजपुरी 2014  इंस्पेक्टर चाँदनी  भोजपुरी 2014  रानी चली ससुराल  भोजपुरी 2014  राउडी रानी  भोजपुरी 2014  शेरनी  भोजपुरी 2014  प्रेम दीवानी  भोजपुरी 2014  चाँदनी  भोजपुरी 2014  एक लैला तीन छैला  भोजपुरी 2015  दिल दीवाना माने ना  भोजपुरी 2015  दिल और दीवार  भोजपुरी 2015  माई के करज  भोजपुरी 2015  दुलारा  भोजपुरी 2015  जानम  भोजपुरी 2016   शिव रक्षक  भोजपुरी

अवार्ड आ पुरस्कार
बिहार के पटना में आयोजित छठवाँ भोजपुरी फिलिम अवार्ड (2013) में रानी चटर्जी के साल के बेस्ट ऐक्ट्रेस के अवार्ड मिलल, ई फिलिम नागिन में उनके रोल खातिर दिहल गइल।
साल 2015 में मारीशस में आयोजित एगो फिलिम समारोह में रानी चटर्जी के "सभसे पापुलर ऐक्ट्रेस" के अवार्ड दिहल गइल।

इहो देखल जाय
 भोजपुरी सिनेमा
 भोजपुरी हिरोइन लोग के लिस्ट
 अंतरा बिस्वास

संदर्भ

श्रेणी:भोजपुरी सिनेमा के ऐक्ट्रेस लोग
श्रेणी:भारतीय फिलिम ऐक्ट्रेस
श्रेणी:जियत लोग
श्रेणी:1989 में जनम